Diari Oficial de la Generalitat Valenciana


Sumari del DOGV 8789, del 15-04-2020 (2020/2877)

RESOLUCIÓ de 2 d'abril de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 7.573 m² de superfície situada al paratge del Toll, d'Agost, per a destinar-la a estació depuradora d'aigües residuals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8789

Data del DOGV
:   15-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2877


Data del document
:   02-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'abril de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 7.573 m² de superfície situada al paratge del Toll, d'Agost, per a destinar-la a estació depuradora d'aigües residuals. [2020/2877]  
La Diputació Provincial d'Alacant, en l'Acord plenari de 13 de desembre de 2018, va aprovar la cessió gratuïta a la Generalitat, mitjançant mutació demanial, d'una parcel·la de 7.573 m² de superfície situada al paratge del Toll, d'Agost, per a destinar-la a estació depuradora d'aigües residuals.  
La Direcció General de l'Aigua, de la Conselleria d'Agricultura, Desenvolupament Rural, Emergència Climàtica i Transició Ecològica, mitjançant un escrit de 5 de març de 2020, ha proposat l'acceptació de la cessió.  
La cessió es realitza segons el que disposen l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze d'aquesta llei, que regula la mutació demanial.  
Segons aquest article 37, «les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan siguen necessàries per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que en va motivar la mutació i, per tant, conserva el seu caràcter demanial. Si el bé o dret no es destina a l'ús o servei públic o deixa de destinar-se posteriorment, revertirà a l'administració transmitent, i s'integrarà en el seu patrimoni amb totes les seues pertinences i accessions».  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa implica l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic protecció del medi ambient i adscrit a la Conselleria d'Agricultura, Desenvolupament Rural, Emergència Climàtica i Transició Ecològica, a la qual correspon la seua administració, defensa i conservació.  
  
Per tant, basant-se en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent resolc;  
  
Primer  
Acceptar la cessió gratuïta realitzada per la Diputació Provincial d'Alacant, mitjançant mutació demanial, d'una parcel·la situada al paratge del Toll d'Agost, de 7.573 m² de superfície, repartits en dues parcel·les de 7.111 m² i 462 m². La parcel·la de 7.111 m² limita amb la parcel·la 11, del polígon 30, de l'Ajuntament d'Agost; amb la parcel·la 14, del polígon 30, propietat de Josefa Martínez Rizo; amb la parcel·la 12, del polígon 30, de Juan Castelló Castelló, i amb la parcel·la 9002, del polígon 31, de la Generalitat Valenciana. La parcel·la de 462 m² limita amb la parcel·la 3, del polígon 31, de Josefa Martínez Rico; amb la parcel·la 5, del polígon 31, de Juan Vicedo Boix, i amb la parcel·la 9002, del polígon 31, de Generalitat Valenciana.  
Consta inscrita en el Registre de la Propietat de Novelda en el tom 1396, llibre 123, foli 171, finca 5592, inscripció 5a.  
Referència cadastral: 05172S380247748618GC i 74180Q146917098096YI.  
L'immoble s'accepta lliure de càrregues i al corrent de qualsevol despesa.  
  
Segon  
La cessió gratuïta realitzada per la Diputació Provincial d'Alacant s'efectua amb la condició de destinar l'immoble a estació depuradora d'aigües residuals. La Generalitat mantindrà la titularitat del bé mentre continue afectat a l'ús o servei públic que en va motivar la mutació i, per tant, conserva el seu caràcter demanial. Si el bé o dret no es destina a l'ús o servei públic o deixa de destinar-se posteriorment, revertirà a l'administració transmitent, i s'integrarà en el seu patrimoni amb totes les seues pertinences i accessions.  
  
Tercer  
L'immoble acceptat s'haurà d'incorporar a l'Inventari general de béns i drets de la Generalitat en concepte de bé de domini públic afecte al servei públic de protecció del medi ambient i adscrit a la Conselleria d'Agricultura, Desenvolupament Rural, Emergència Climàtica i Transició Ecològica, a la qual corresponen les competències demanials sobre aquest, incloent-hi l'administració, defensa i conservació, i s'inscriurà a nom de la Generalitat en el Registre de la Propietat i en el cadastre.  
  
  
Quart  
Notificar aquesta resolució a la Diputació Provincial d'Alacant i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant de la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptadors des que l'administració requeridora l'haja conegut, de conformitat amb el que disposa l'article 44 de la Llei 29/1998.  
  
  
València, 2 d'abril de 2020.- El conseller d'Hisenda i Model Econòmic: Vicent Soler i Marco.